Diahnne Abbott
Diahnne Eugenia Abbott (talaffuzi: Diana Yevgeniya Ebbot; 1945-yil 1-yanvar, New York, AQSh) — amerikalik aktrisa va qoʻshiqchi. U 1970-1980-yillardagi filmlarda, jumladan, "Taxi Driver " (1976) filmlarida ikkinchi darajali rollarni ham ijro etgan. Abbott 1976-yildan 1988-yilgacha aktyor Robert De Niro bilan turmush aloqalarida boʻlgan. Ularning Rafael ismli oʻgʻli bor va uning ismi u Rimdagi mehmonxona nomi bilan atalgan. De Niro Abbottning oldingi nikohidan qizi Drenani asrab oladi. Drena otasining bir qancha filmlarida, jumladan Showtime (2002), Wag the Dog (1997), City by the Sea (2002) va Intern (2015) kabi kinofilmlarida suratga tushgan. De Niro va Abbott 1988-yilda ajrashishadi. Aktrisa va xonanda bo'lmish Abbott Martin Scorsesening „Taxi Driver“ (1976) filmida De Nironing qarshisida pornografik kinoteatr kassasi xodimini tasvirlagan. U 1977-yilda suratga olingan „New York, New York“ filmida kamo roliga ega boʻlib, unda Fats Wallerning „Honeysuckle Rose“ qoʻshigʻini ijro etadi. U, shuningdek, rejissor Scorsesening 1983-yilda suratga olingan „The King of Comedy“ filmida, shuningdek, „Crime Story“ teleserialida (Sonia obrazi) va 1986-yilda „Jo Jo Dancer, Your Life Is Calling“ (Ona roli) filmidagi rollarni ham ijro etgan. U qoʻshiqchi Gregory Abbotning amakivachchasi boʻlib, 1986-yilda „Shake You Down“ qoʻshigʻi bilan ham musiqa olami shinavandalari orasida tanilgan.